ერიკ შუპო-მოტინგი
ჟან-ერიკ მაქსიმ შუპო-მოტინგი (გერმანული წარმოთქმა: [ɛˈʀɪk maksˈɪm ˈtʃʊ.pøː ˈmɔ.tɪŋ]; დ. 23 მარტი, 1989) — კამერუნელი ფეხბურთელი, თამაშობს თავდამსხმელის პოზიციაზე, გერმანიის ბუნდესლიგის კლუბ მიუნხენის „ბაიერნსა“ და კამერუნის ეროვნულ საფეხბურთო ნაკრებში. . შუპო-მოტინგმა კარიერა „ჰამბურგში“ დაიწყო. მისი დებიუტი ბუნდესლიგაში 2007 წლის აგვისტოში შედგა. 2009-10 წლების სეზონი იჯარით „ნიურნბერგში“ გაატარა და 2011 წლის აგვისტოში შეუერთდა „მაინცს“. სამი სეზონის შემდეგ, 2014 წლის აგვისტოში შეუერთდა „შალკეს“ და მოახერხა გამხდარიყო გუნდის ძირითადი მოთამაშე, ჩაატარა 100-მდე შეხვედრა გუნდის მაისურით. 2017 წლის აგვიტოში შეუერთდა „სტოკ სიტის“, მაგრამ მცირე სათამაშო დროის გამო 2018 წლის აგვისტოში დატოვა გუნდი და შეუერთდა ფრანგულ „პარი სენ-ჟერმენს“, გუნდთან გააფორმა ორწლიანი კონტრაქტი. ხელშეკრულების ვადის ამოწურვის შემდეგ 2020 წლის ოქტომბერში მოტინგი თავისუფალი აგენტის სტატუსით შუერთდა მიუნხენის „ბაიერნს“.